একজন ভারতীয় হিজড়াধিকার কর্মী, অভিনেতা এবং ধ্রুপদী নৃত্যশিল্পী। তিনি ১৯৭০ সালে ভারতের মারাঠা প্রদেশে একটি ব্রাহ্মন পরিবারে জন্ম গ্রহণ করেন। ভারতে রাষ্ট্রীয়ভাবে হিজড়াদের তৃতীয় লিঙ্গ হিশেবে স্বীকৃতি প্রদানের আন্দোলনে নেতৃত্ব দিয়েছেন দীর্ঘদিন। মোম্বাইয়ের মিথিবাই কলেজ থেকে ভরতনাট্যম এর ওপর উচ্চতর ডিগ্রি লাভ করেন। ১৯৯৯ সাল থেকে হিজড়াদের অধিকার নিয়ে একাধারে অনেকগুলি এনজিওতে কাজ করেছেন। পরবর্তীতে ২০০২ সালে শুধুমাত্র হিজড়াধিকার নিয়ে কাজ করে দক্ষিণ এশিয়ার মধ্যে প্রথম নথিভুক্ত একটি এনজিওর প্রধান হিশেবে নিযুক্ত হন। ২০০৭ সালের দিকে হিজড়াদের তৃতীয় লিঙ্গ হিশেবে অধিকার আদায়ের আন্দোলনের লক্ষ্যে নিজেই ‘অস্তিত্ব’ নামে একটি সংগঠন চালু করেন। ত্রিপাঠীর নেতৃত্বে দীর্ঘ আন্দোলন সংগ্রামের পর অবশেষে ২০১৪ সালের এপ্রিলে ভারতের সুপ্রীম কোর্ট ভারতীয় হিজড়াদের তৃতীয় লিঙ্গের স্বীকৃতি প্রদান করেন। যে স্বীকৃতির মধ্য দিয়ে ভারতে বসবাসকারী ত্রিশলক্ষ হিজড়া সাধারণ জনগনের মতো রাষ্ট্রীয়ভাবে সকল সুবিধা ভোগের সমান সুযোগ অর্জন করেছে।